GUERRA-E-PATZ-II-WEB	Ma bonne amie, didec era petita princessa eth maitin deth dètz-e-nau de març, après er esdejoar; e eth sòn pòt, ombrejat de pelhasson, se quilhèc coma tostemp; mès coma qu‟ena casa, dempús dera terribla notícia, tot ère trist, enquia e tot er arridolet dera petita princessa (que sense saber arren se trapaue jos era influéncia der ambient generau) ère tan melancolic qu‟acreishie encara mès eth dolor de toti.